Poznámky  konsolidovanej účtovnej závierky
zostavenej k 31. decembru 2024 

I.      VŠEOBECNÉ ÚDAJE
1.	Identifikačné údaje konsolidujúcej účtovnej jednotky:
Názov konsolidujúcej účtovnej jednotky: Mesto Krásno nad Kysucou

Sídlo konsolidujúcej účtovnej jednotky: Ul. 1.mája 1255,023 02 Krásno nad Kysucou

IČO konsolidujúcej účtovnej jednotky: 00314072

Dátum založenia/zriadenia konsolidujúcej účtovnej jednotky: 1.9.2001

Konsolidovaná účtovná závierka konsolidovaného celku mesta Krásno nad Kysucou bola zostavená v súlade so zákonom 
č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“) a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

2.     Informácie o konsolidovanom celku
Konsolidovaný celok mesta Krásno nad Kysucou obsahuje tieto účtovné jednotky:
Názov  účtovnej jednotky	Právna forma	Podiel konsolidujúcej ÚJ na ZI (%)	Podiel konsolidujúcej ÚJ na hlasovacích právach (%)	
Mesto Krásno nad Kysucou	Mesto			
Základná škola Mládežnícka ul.	Rozpočtová organizácia			
Základná umelecká škola	Rozpočtová organizácia			
Materská škola	Rozpočtová organizácia			
Mestský podnik Krásno nad Kysucou, s. r. o.	s. r. o.	100	100	
KRASBYT s. r. o.	s. r. o.	100	100	

Rozpočtové organizácie:

Počet rozpočtových organizácií: 3

1. Základná umelecká škola Krásno nad Kysucou
    Adresa: Ul. SNP 167
                 023 02 Krásno nad Kysucou
    IČO: 37812092
    Dátum vzniku: 1.7.2002
    Hlavná činnosť účtovnej jednotky: zabezpečenie výchovno-vzdelávacieho procesu
    Riaditeľ školy: Mgr. Alica Nadzamová
    Počet zamestnancov k 31.12.2024 : 32

2. Materská škola Krásno nad Kysucou
    Adresa: Lesnícka ul. 1370
                 023 02 Krásno nad Kysucou
    IČO: 42349567
    Dátum vzniku: 1.1.2014
    Hlavná činnosť účtovnej jednotky : zabezpečenie výchovno-vzdelávacieho procesu
    Riaditeľ: Iveta Kuricová
    Počet zamestnancov k 31.12.2024 : 39

3. Základná škola Krásno nad Kysucou
    Adresa: Ul. Mládežnícka 1343
                 023 02 Krásno nad Kysucou
    IČO: 42388767
    Dátum vzniku: 1.9.2014
    Hlavná činnosť účtovnej jednotky: zabezpečenie výchovno-vzdelávacieho procesu
    Riaditeľ školy: Mgr. Michal Masnica
    Zástupcovia riaditeľa školy: Mgr. Renáta Zátková
    Počet zamestnancov k 31.12.2024: 73   

Spoločnosť s ručením obmedzeným so 100% účasťou mesta 
 Názov: Mestský podnik Krásno nad Kysucou s. r. o.
Adresa: Ul. Struhy 83
             023 02 Krásno nad Kysucou
IČO: 50631578
Dátum vzniku: 1.1.2017
Hlavná činnosť účtovnej jednotky: kúpa tovaru na účely jeho predaja konečnému spotrebiteľovi, sprostredkovateľská činnosť v oblasti služieb, podnikanie v oblasti nakladania s odpadmi, čistiace a upratovacie služby, stavebné práce, údržba a opravy
Riaditeľ: Marián Šustek	
Počet zamestnancov k 31.12.2024: 29

Spoločnosť s ručením obmedzeným  so 100% účasťou mesta
Názov: KRASBYT s. r. o.
Adresa: Struhy 83
             023 02 Krásno nad Kysucou
IČO: 36779806
Dátum vzniku: 22.5.2007
Hlavná činnosť: kúpa tovaru na účely jeho predaja konečnému spotrebiteľovi a iným prevádzkovateľom , sprostredkovateľská činnosť, vodoinštalatérstvo, kurenárstvo, zámočníctvo, montáž, rekonštrukcie a údržba elektrických zariadení, inštalácia elektrických rozvodov a zariadení na bezpečné napätie, výroba tepla, rozvod tepla
Zastupujúci riaditeľ: JUDr. Štefan Marťák
Počet zamestnancov k 31.12.2024: 6

3.	Informácie o organizačnej  štruktúre a hlavných predstaviteľoch konsolidujúcej  účtovnej jednotky
Primátor: Ing. Jozef Grapa
Zástupca primátora: Jaroslav Pagáč  

Konsolidovaný celok mal v roku 2024 priemerne 222 zamestnancov, z toho riadiacich pracovníkov 18. 

4.     Zmena konsolidovaného celku
V priebehu účtovného obdobia od 1.januára 2024 do 31. decembra 2024 nedošlo k zmenám v štruktúre konsolidovaného celku mesta Krásno nad Kysucou .

5.     Informácie o výsledku hospodárenia z dôvodu predaja majetku medzi účtovnými   jednotkami konsolidovaného celku mesta Krásno nad Kysucou.
V priebehu účtovného obdobia roku 2024 sa medzi účtovnými jednotkami konsolidovaného celku mesta Krásno nad Kysucou neuskutočnil nákup resp. predaj majetku.	

6.     Informácie o účtovných zásadách a účtovných metódach
a)	Dlhodobý nehmotný a dlhodobý hmotný majetok
Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). 

Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku. 

O opravných položkách sa účtuje v prípade prechodného zníženia hodnoty majetku ku dňu, ku ktorému sa zostavuje účtovná závierka. 

Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa  
reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou, t. j. cenou, za ktorú by sa majetok obstaral v čase, keď sa o ňom účtuje.

Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu, ktorý bol zostavený na základe predpokladanej doby jeho používania a predpokladaného priebehu jeho morálneho a fyzického opotrebenia. Účtovná jednotka odpisuje majetok na základe zákona o účtovníctve a účtuje o účtovných odpisoch.

b)	Dlhodobý finančný majetok
Finančné investície, cenné papiere a majetkové účasti sa oceňujú obstarávacou cenou, vrátane nákladov súvisiacich s obstaraním (provízie maklérom, poplatky burze). 

c)	Zásoby
Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, dovoznú prirážku, prepravu, poistné, provízie, skonto a pod
Zásoby vytvorené vlastnou činnosťou sa oceňujú vlastnými nákladmi. 
Toto ocenenie sa upravuje o zníženie hodnoty zásob.

d)	Pohľadávky
Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí alebo pohľadávky nadobudnuté vkladom do základného imania sa oceňujú obstarávacou cenou, t. j. vrátane nákladov súvisiacich s obstaraním.
 
Opravná položka sa vytvára napr. k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok. 

e)	Finančné účty
Peňažné prostriedky a ceniny sa oceňujú menovitou hodnotou.

f)	Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

g)	Rezervy
Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. V účtovnej závierke sa tvorili rezervy najmä na nevyfakturované dodávky a služby,  súdne spory a podobne. 

h)	Záväzky
Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. 
Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

i)	Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

j)	Majetok a záväzky zabezpečené derivátmi
Majetok a záväzky zabezpečené derivátmi sa oceňujú reálnou hodnotou. Zmeny reálnych hodnôt majetku a záväzkov zabezpečených derivátmi sa účtujú bez vplyvu na výsledok hospodárenia priamo do vlastného imania na účet 414.

k)	Cudzia mena
Majetok a záväzky vyjadrené v cudzej mene sa prepočítavajú na slovenskú menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v iný deň, ak to ustanovuje osobitný predpis, resp. v deň, ku ktorému sa zostavuje účtovná závierka.

l)	Výnosy 
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu. Tržby sú účtované ku dňu splnenia dodávky alebo služby.

O výnosoch z  poplatkov sa účtuje v časovej a vecnej súvislosti s vyrubením poplatkov (ak je účtovná jednotka výbercom poplatkov).

II.    INFORMÁCIE O METÓDACH A POSTUPOCH KONSOLIDÁCIE
1.	Informácie o použitých metódach konsolidácie
Konsolidované účtovné jednotky (obchodné spoločnosti) boli zahrnuté do konsolidovanej účtovnej závierky konsolidovaného celku mesta Krásno nad Kysucou metódou konsolidácie uvedenou v nasledujúcom prehľade: 
Názov resp. obchodné meno
konsolidovanej účtovnej jednotky	Metóda 
úplnej konsolidácie	Metóda 
podielovej konsolidácie	Metóda
vlastného imania	
Základná škola Mládežnícka ul.	áno			
Základná umelecká škola	áno			
Materská škola	áno			
KRASBYT s. r. o	áno			
Mestský podnik Krásno nad Kysucou s. r. o.	áno			

Metóda úplnej konsolidácie bola použitá pri dcérskych účtovných jednotkách.
 
III.    INFORMÁCIE O ÚDAJOCH NA STRANE AKTÍV A PASÍV SÚVAHY

1.	Dlhodobý majetok 
Prehľad o pohybe dlhodobého nehmotného a dlhodobého hmotného majetku od 1. januára 2024 do 31. decembra 2024  je uvedený  v tabuľkovej prílohe č. 2 konsolidovaných poznámok. Na účte 021 sú vykázané významné prírastky – zaradenie stavby Športový areál vo výške 940 710,30 €, detské inkluzívne ihrisko vo výške 91 720,00 €, odkúpenie priestorov v zdravotnom stredisku a následná rekonštrukcia týchto priestorov vo výške 97 280,00 €, rekonštrukcia miestnych komunikácií vo výške 66 454,29 € . Na účte 021 sú vykázané úbytky – vyradenie stavby káblová televízia vo výške 121 226,72 € z dôvodu nefunkčnosti, vyradenie vodovodov Kalinov, Lazy vo výške 183 926,88 € z dôvodu odpredaja, vyradenie teplovodov a rozvodov tepla vo výške 278 331,32 € z dôvodu zmeny spôsobu vykurovania.  Na účte 022 sú prírastky – zaradenie zariadenia vzduchotechniky v ŠJ pri ZŠ vo výške 28 851,60 € Na účte 023 bol vykázaný  prírastok – zaradenie nákladného vozidla na zberný dvor vo výške 217 730,00 € za. Na účte 042 je vykázané – nedokončená stavba prístavby MŠ vo výške 621 864,61 €.

2.	 Zásoby

Pri zásobách nebola vytvorená opravná položka.
	
3.	Pohľadávky
K pochybným a nedobytným pohľadávkam, kde existuje riziko nevymožiteľnosti, bola vytvorená opravná položka. 
Vývoj opravnej položky ako aj prehľad pohľadávok z hľadiska ich vekovej štruktúry a z hľadiska splatnosti je uvedený v tabuľkovej prílohe č.8,9 konsolidovaných poznámok. 

Konsolidovaný celok  mesta Krásno nad Kysucou vykazuje krátkodobé pohľadávky vo výške  499 343,18 €, z toho:
Mesto Krásno nad Kysucou 70 865,62 €, ZŠ Mládežnícka 1 110,05 €, ZUŠ 4 149,86 €,  KRASBYT s.r.o 394 612,21 €, Mestský podnik Krásno nad Kysucou s.r.o. 28 605,44 €.
K najvýznamnejším pohľadávkam patria pohľadávky na dani z nehnuteľností vo výške 39 259,80 €, poplatku za komunálny odpad vo výške 71 980,36 € a pohľadávka za plnenia spojené s užívaním BP a NP vo výške 315 519,64 €.

4.	Časové rozlíšenie aktív
V tabuľkovej prílohe č. 10,11 konsolidovaných poznámok sú uvedené významné položky časového rozlíšenia aktív.  

5.	Vlastné imanie
Prehľad o pohybe vlastného imania konsolidovaného celku mesta Krásno nad Kysucou od 1. januára 2024 do 31. decembra 2024 je uvedený v tabuľkovej prílohe č. 12 konsolidovaných poznámok.
Eliminácia opravnej položky k pohľadávkam mesta voči Krasbyt, s. r. o. má vplyv na výsledok hospodárenia vo výške 10 200,00 € , čo predstavuje rozdiel medzi tvorbou a zúčtovaním opravnej položky pohľadávky mesta voči Krasbytu, s.r.o..

6.	Rezervy
Prehľad rezerv konsolidovaného celku v členení na zákonné a ostatné, dlhodobé a krátkodobé od 1. januára 2024 do 31. decembra 2024 je uvedený v tabuľkovej prílohe č. 13,14 konsolidovaných poznámok.

Popis významných položiek rezerv:  na nevyčerpané dovolenky, zúčtovanie zdravotného poistenia,  audit, energie – budú použité v roku  2025 .

V celkovej výške rezerv sú vykázané aj tieto rezervy voči ostatným účtovným jednotkám konsolidovaného celku:

Popis rezervy	Vytvorené voči účtovnej jednotke	Stav k 31. decembru 2024	
Na nevyčerpanú dovolenku	KRASBYT, s. r. o.	6 701,49 €	
Zúčtovanie zdravotného poistenia	KRASBYT, s. r. o.	2 215,84 €	
Na audit	Mesto Krásno nad Kysucou	3 400,00 €	
Energie	Mesto Krásno nad Kysucou	3 000,00 €	
Spolu		15 317,33 €	

7.	Záväzky
Prehľad záväzkov z hľadiska ich vekovej štruktúry a z hľadiska splatnosti je uvedený v tabuľkovej prílohe 
č. 15 konsolidovaných poznámok. 

Z celkovej čiastky záväzkov  3 580 132,30 € predstavujú záväzky ostatných účtovných jednotiek konsolidovaného celku hodnotu :  Mesto Krásno nad Kysucou 2 295 488,97 €, ZŠ Mládežnícka 246 427,68 €,  ZUŠ 56 717,18 €, KRASBYT, s. r. o 845 694,90 €, Materská škola 65 236,98 €, Mestský podnik Krásno nad Kysucou  70 567,59 €.
Medzi najdôležitejšie záväzky konsolidovaného celku patria  - úver z ŠFRB vo výške 1 965 396,29 €, preddavky na plnenie spojené s užívaním BP a NP vo výške 390 771,86 €.

8.	Bankové úvery a ostatné prijaté návratné finančné výpomoci
Bližšie informácie o bankových úveroch a prijatých návratných finančných výpomociach konsolidovaného celku vykázaných k 31. decembru 2024 sú uvedené v tabuľkovej prílohe č. 16 konsolidovaných poznámok.
V roku 2024 účtovné jednotky konsolidovaného celku nemali prijaté žiadne bankové úvery a návratné finančné výpomoci.

9.	Časové rozlíšenie pasív
V tabuľkovej prílohe č. 18 konsolidovaných poznámok sú uvedené významné položky časového rozlíšenia pasív.  

10.	 VÝNOSY

V tabuľkovej prílohe č. 22 konsolidovaných poznámok je uvedené detailné členenie vybraných položiek výnosov konsolidovaného celku Mesto Krásno nad Kysucou účtovného obdobia roku 2024. 
Medzi významné výnosy uvedené v tabuľke ako ostatné patria: úhrada za opatrovateľskú službu a ZOS vo výške 78 991,37 €, poplatky za školské zariadenia vo výške 73 820,55 €. 

11.	NÁKLADY

V tabuľkovej prílohe č. 19,20,21 konsolidovaných poznámok je uvedené detailné členenie vybraných položiek nákladov konsolidovaného celku Mesto Krásno nad Kysucou účtovného obdobia roku 2024.  
Medzi významné náklady v tabuľke č.19 uvedené ako iné služby patria: služby pri organizovaní kultúrnych a športových podujatiach vo výške 32 436,01 €, reštauračné služby vo výške 37 118,80 €, služby k projektom EU(externý manažment, verejné obstarávanie a i.) vo výške 47 493,60 €, uloženie odpadu na skládke vo výške 90 874,17 €.
   
  12.		 Informácie o iných aktívach a iných pasívach

          V tabuľkovej prílohe č.23 je informácia o ostatných iných aktívach, ktoré obsahujú údaje o budúcom práve mesta zo 
             zo zmlúv o poskytnutí nenávratného finančného príspevku vo výške 8 231,34 €, významný majetok vedený na   
             podsúvahových účtoch organizácií konsolidovaného celku DHM vo výške 1 691 478,63 €,  odpísané pohľadávky    
             vo výške 51 241,18 €.
             Iné pasíva v tabuľke uvedené – záložné právo na majetok – bytové domy Zákysučie č.1984,1985,1996,1997,1998,1999,
             2053,2054,2055,2200,2201,2202 voči ŠFRB a MVaD SR vo výške 4 848 432,08 €.

IV.	SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA

Po 31. decembri 2024 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2025.

V.	 PRÍLOHY
Štruktúra konsolidovaného celku
Prehľad o pohybe dlhodobého majetku
Prehľad o pohybe vlastného imania
Prehľad o významných nákladoch výnosoch